	Vaiko laikinosios ar nuolatinės globos (rūpybos) nustatymas

	 

	Vaiko globa organizuojama vadovaujantis LR Civiliniu kodeksu, LR Civilinio proceso kodeksu, Vaiko globos organizavimo nuostatais (2002 m. kovo 27 d.Vyriausybės nutarimas Nr.405,  2007 m.gegužės 28 d. Socialinės apsaugos ir darbo ministro įsakymas Nr.A.1-145) 

Vaiko globos (rūpybos) nustatymo principai: 
1. Vaiko interesų pirmumas;
2. Tapti globėjais (rūpintojais) pirmumo teisę turi artimieji vaiko giminaičiai, jei tai atitinka vaiko interesus; 
3. Vaiko globa šeimoje; 
4. Brolių ir seserų neišskyrimas, išskyrus atvejus, kai tai pažeidžia vaiko interesus.
 
Nustatant ir naikinant  vaiko globą (rūpybą), skiriant globėją (rūpintoją), vaikui, kuris gali išreikšti savo nuomonę, suteikiama galimybė būti išklausytam ir atsižvelgiama į jo nuomonę, priimant sprendimus. 

Vaiko globos rūšys ir formos: 
1. Vaiko globos  (rūpybos) rūšys: 
  1) laikinoji globa (rūpyba);
  2) nuolatinė globa(rūpyba);
  3) laikinoji globa tėvų prašymu. 
2. Vaiko globos formos: 
  1) globa (rūpyba) šeimoje;
  2) globa (rūpyba) šeimynoje;
  3) globa (rūpyba) vaikų globos  institucijoje. 

Vaiko laikinosios globos (rūpybos) nustatymo pagrindai: 
Vaiko laikinoji globa (rūpyba) nustatoma savivaldybės administracijos direktoriaus įsakymu, kai vaiko: 
1) tėvai arba vienintelis turimų tėvų yra dingę ir jų ieškoma;
2) tėvai arba vienintelis turimų tėvų laikinai negali rūpintis vaiku dėl ligos, suėmimo, bausmės atlikimo ar kitų priežasčių; 
3) tėvai arba turimas vienintelis tėvų nesirūpina, nesidomi vaiku, jo neauklėja, naudoja fizinį ar psichologinį smurtą ir dėl to kyla pavojus vaiko saugumui, dvasiniam, doroviniam vystymuisi. 

Vaiko nuolatinės globos (rūpybos) nustatymas 
Vaiko nuolatinė globa (rūpyba) nustatoma teismo sprendimu, kai vaiko: 
1) abu tėvai arba turėtas vienintelis iš tėvų yra mirę; 
2) abu tėvai arba turėtas vienintelis iš tėvų teismo paskelbti mirusiais ar nežinia , kur esančiais; 
3) vaikas įstatymų nustatyta tvarka atskirtas nuo tėvų; 
4) abiejų tėvų arba vienintelio turėto iš tėvų valdžia apribota neterminuotai; 
5) abu tėvai arba vienintelis iš turėtų tėvų pripažinti neveiksniais; 
6) tėvystės arba artimos giminystės ryšiai nuo vaiko radimo dienos  nenustatyti. 

Dokumentai, kuriuos turi pateikti fizinis asmuo, norintis tapti vaiko globėju: 
1.  Prašymas;  
2.  Sveikatos pažymėjimas forma 046 a; 
3.  Paso kopija; 
4.  Gyvenimo aprašymas; 
5.  Kartu gyvenančių asmenų, vyresnių kaip 16 metų amžiaus, rašytiniai sutikimai; 
6.  Pažyma apie šeimos sudėtį; 
7.  Santuokos liudijimo kopija (jei susituokęs); 
8.  Ištuokos liudijimo kopija (jei išsiskyręs); 
9.  Sutuoktinio mirties liudijimo kopija (jei yra našlys/našlė); 
10.Dokumentai apie asmens, norinčio tapti globėju ir kitų jo šeimos narių pajamas; 
11.Dokumtai apie asmens, norinčio tapti globėju , gyvenamas patalpas; 12.Dokumentai, įrodantys asmens, norinčio tapti globėju, artimą giminystę su vaiku. 

Laikinoji globa tėvų prašymu 
Vaiko tėvai ar vienintelis iš tėvų laikino išvykimo iš Lietuvos Respublikos laikotarpiu, palikdami vaiką prižiūrėti pasirinktam fiziniam asmeniui, prie 30 dienų iki išvykimo savivaldybės vaiko teisių apsaugos tarnybai privalo pateikti: 
1. rašytinį prašymą dėl vaiko laikinosios globos(rūpybos) nustatymo jų išvykimo iš šalies laikotarpiu ir fizinio asmens paskyrimo globėju(rūpintoju), kuriam tėvai laikinai patiki prižiūrėti savo vaiką; 
2.vaiko gimimo liudijimo kopiją;
3.tėvų ir siūlomo fizinio asmens prižiūrėsiančio vaiką asmens tapatybės kortelės ar paso kopijos; 
4.siūlomo fizinio asmens Sveikatos apsaugos ministerijos nustatytos formos sveikatos pažymėjimą; 
5.siūlomo fizinio asmens gyvenamosios vietos seniūnijos buities ir gyvenimo sąlygų patikrinimo aktą; 
6.pažymą apie siūlomo fizinio asmens šeimos sudėtį; 
7.kartu su siūlomu fiziniu asmeniu gyvenančių vyresnių kaip 16 metų asmenų rašytinius sutikimus. 

Vaiko teisių apsaugos tarnyba kreipiasi į Ryšių ir informatikos departamentą prie Vidaus reikalų ministerijos dėl siūlomo asmens teistumo. 

Vaiko laikinosios globos tėvų prašymu nustatymo atveju neskiriama vaiko globos (rūpybos) išmoka. Teikti materialinį išlaikymą įsipareigoja vaiko tėvai. Laikinoji globa tėvų prašymu nustatoma iki tėvų rašytiniame prašyme nurodytos datos. Tėvai gali prašyti pratęsti nurodytą laikinosios globos terminą. Tėvams sugrįžus turi būti informuojama Vaiko teisių apsaugos tarnyba.


